Samsung introducerer to prisvenlige telefoner: Galaxy A55 og A35

Den populære Samsung Galaxy A-serie har fået to nye medlemmer: Galaxy A55 og Galaxy A35. A55 er efterfølgeren til A54, hvor A35 er efterfølgeren til A34.

Galaxy A55 og A35 deler samme 6.6″ store AMOLED-skærm, med 120Hz opdateringsfrekvens. Batteriet er ligeledes også på 5.000 mAh med understøttelse af 25W opladning.

De to telefoner har også fået en overhaling i materialerne, så de nu har en bagside af glas, kontra plastik på forgængerne. Galaxy A55 derudover også fået en ramme i aluminium, kontra plastik på forgængeren

Samsung lover 4 års softwareopdateringer og 5 års sikkerhedsopdateringer til telefonerne.

Galaxy A55

Udover den store overhaling hvad angår materiale-kvaliteten, har A55 også fået en kraftigere chip. Drivkraften er en ny Exynos 1480 chip, sammenkoblet med 8 GB RAM og op til 256 GB lagerplads.

Kameraerne består af en 50 MP hovedsensor, et 12 MP ultrawide kamera, samt et 5 MP makrokamera. Selfie-kameraet er på 32 MP.

Galaxy A35

Mens Galaxy A35 ligner meget A55 ved første øjekast, er der dog nogle forskelle. Rammen er eksempelvis i plastik. Processoren Exynos 1380, er heller ikke spritny, men lånt fra sidste års A54. Telefonen fås med 6/8 GB RAM og op til 256 GB lagerplads.

Kamera-setuppet rummer samme 50 MP hovedsensor og 5 MP makrokamera, hvor forskellen ligger i ultrawide kameraet på 8 MP. Selfie-kameraet er på 13 MP.

Pris og lancering

Samsung har ikke offentliggjort en danske priser, såvel som en dato for lanceringen af de to telefoner.
Farvevalget er dog følgende: Awesome Iceblue, Awesome Lemon, Awesome Lilac og Awesome Navy.

Vi opdaterer artiklen når der er nyt om priser og lancering.

Opdatering d. 14 marts

Samsung har nu oplyst salgsstarten, hvilket er den 29. marts.

Priserne lyder således:

Galaxy A55 5G (256GB)
3.999 kr.

Galaxy A55 5G (128GB)
3.699 kr.

Galaxy A35 5G (256GB)
3.499 kr.

Galaxy A35 5G (128GB)
2.999 kr.